钦定古今图书集成/明伦汇编/氏族典/第189卷 > 萧惟信
## 钦定古今图书集成/明伦汇编/氏族典/第189卷 > 萧惟信

按《辽史萧惟信传》：“惟信字耶宁，楮特部人。五世祖霞
赖，南府宰相。曾祖乌古，中书令。祖阿古只，知平州。父
高八，多智数，博览古今。开泰初，为北院承旨，稍迁右
夷离毕，以干敏称，拜南府宰相，累迁倒塌岭节度使，
知兴中府，复为右夷离毕。惟信资沉毅，笃志于学，能
辨论。重熙初，始仕，累迁左中丞。十五年，徙燕赵国王”
傅。十七年，迁北院枢密副使，坐事免官。寻复职，兼北
面林牙。清宁九年，重元作乱，犯滦河行宫，惟信从耶
律仁先破之，赐“竭忠定乱功臣。”历南京留守、左右夷
离毕，复为北院枢密副使。大康中，以老乞骸骨，不听。
枢密使耶律乙辛谮废太子，惟信数廷争，不得复。告
老，加守司徒，卒